b'\n_START_ARTICLE_\nDemokratska stranka Slovenije\n_START_PARAGRAPH_\nDemokratska stranka Slovenije, kraj\xc5\xa1e Demokrati Slovenije (kratica DS), je slovenska politi\xc4\x8dna stranka, ustanovljena 2. marca 1994. Njeno delovanje se navezuje na program Demokratske stranke, ki je delovala od 13. oktobra 1991 do 12. marca 1994 in na izro\xc4\x8dilo Slovenske demokrati\xc4\x8dne zveze, ustanovljene 11. januarja 1989. _NEWLINE_Prvi predsednik DS je bil Tone Per\xc5\xa1ak (1994-1999), nato pa ga je nasledil Miro Macher (1999-2000). Na kongresu leta 2000 je bil za predsednika DS izvoljen Mihael Jurak. _NEWLINE_V 1. dr\xc5\xbeavnem zboru Republike Slovenije je stranka imela tri poslance (Tone Per\xc5\xa1ak, Danica Sim\xc5\xa1i\xc4\x8d, France Bu\xc4\x8dar), nakar pa ni ve\xc4\x8d dosegla pogoja za izvolitev. Demokrati Slovenije so leta 1994 na volitvah v dr\xc5\xbeavni zbor prejeli okoli 27.000 glasov. Za uvrstitev v parlament je zmanjkalo nekaj sto glasov (cca 300). Na volitvah 2008 so Demokrati Slovenije sodelovali s Socialnimi demokrati. Sporazum o sodelovanju na volitvah, sta podpisala predsednika Borut Pahor (predsednik SD) in Mihael Jurak.'